Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14040

b) az értékelési időtartam alatt el kell dönteni azt, tervezési hiba okozta-e az egyes leállásokat, vagy egy olyan alkatrész hibája, amelynek ez a szabvány meghibásodási gyakorisága. A tervezési hibákhoz tartoznak például azok az üzemi alkatrészek, amelyek az előírásaikon túli tartományban működtek (túlmelegedés, túláram, túlfeszültség stb. körülmények). Ezeket a tervezési hibákat úgy lehet kezelni, hogy az üzemeltetési körülményeket visszaveszik az alkatrész szabvány üzemeltetési körülményeire, vagy úgy, hogy az alkatrészt kicserélik egy olyannal, ami az üzemeltetési körülményeknek jobban megfelel. Ha a tervezési hibát ily módon kezelik, akkor az értékelést tovább lehet folytatni, és ezt a leállást nem kell számolni, alapfeltételként elfogadva azt, hogy ez a tervezési hiba - nagy valószínűséggel - nem fog megismétlődni. Ugyanez alkalmazható bármely olyan eset miatti leállásra, amelyet az üzemeltetési körülmények végleges változtatásával csökkenteni lehet. 2.8.2.7 A szolgáltatás működési folyamatosságát az üzemszünetek közötti átlagos idővel /MTBO/ lehet kimutatni, ahol az üzemszünetet a térbeli-jel bármilyen előre nem várt megszűnéseként lehet meghatározni. Ezt a teljes berendezésre vonatkozó működőképes állapotnak az üzemeltetési hibákkal történő elosztásával kell kiszámítani. A meghibásodások közötti átlagos idő /MTBF/ és az üzemszünetek közötti átlagos idő /MTBO/ nem mindig egyenlő, mivel nem minden berendezés hiba fog szükségszerűen egy üzemszünetet okozni, például egy olyan eset, amikor az adó hibája a készenléti adóra történő azonnali átállást hozza létre. Az alábbi 2.14 pontban megadott, a szolgáltatás folyamatosságára várható, üzemszünetek közötti /MTBO/ minimális átlagos idő értékek több rendszer többéves üzemeltetési tapasztalataiból kerültek levezetésre. Annak meghatározásához, hogy egy ILS berendezés működési jegyzőkönyvei beigazolják-e a 2., 3. vagy 4. szint kijelölését, a következő tényezők szakszerű megfontolásai szükségesek: 1) a működési jegyzőkönyvek és az egy megfelelő időtartamon keresztül megalapozott rendszerfelhasználási tapasztalatok (lásd a 2.8.2.6 pontot); 2) az ilyen típusú ILS berendezésre megállapított átlagosan elért üzemszünetek közötti átlagos idő /MBTO/; és 3) a meghibásodások gyakoriságának /irányzata/ trendje. Egy kiosztott kijelölést nem lehet gyakran változtatgatni. Egy adott telepítésű berendezés működése kiértékelésének alkalmas módszere az, hogy rögzítik a hibákat, és kiszámítják a berendezés utolsó öt - nyolc hibájának üzemszünetek közötti átlagos idejét. Erre a módszerre egy jellemző rögzítési módot ad meg a C-12A és C-12B ábra. 2.8.2.8 A berendezés értékelése során és az üzemeltetési szolgálatba állítását követően folyamatosan jegyzőkönyvezni kell az összes berendezés hibát, vagy üzemszünetet azért, hogy megerősítsék a kívánt szolgáltatási folyamatosság fenntartását. 2007/70/II. szám XX IRÁNYSÁVADÓ C-12A. ábra: Példa az iránysávadó üzemszünetek jegyzőkönyvi rögzítésére Jelmagyarázat: MTBF = Meghibásodások közötti átlagos idő MTBO = Üzemszünetek közötti átlagos idő Outage = Leállás Single = Egyes No Effect = Nincs hatás 2007/70/II. szám XX SIKLÓPÁLYAADÓ C-12B: Példa a siklópályaadó üzem szünetek jegyzőkönyvi rögzítésére Jelmagyarázat: MTBF = Meghibásodások közötti átlagos idő MTBO = Üzemszünetek közötti átlagos idő Outage = Leállás Single = Egyes No Effect = Nincs hatás 2.8.2.9 A következő kialakítás példát ad egy olyan tartalékolt berendezési elrendezésre, ami valószínűleg megfelel a 3. és 4. szintű integritási és szolgáltatás folyamatossági céloknak. Az iránysávadó berendezést két - folyamatosan működő - adó alkotja, az egyik az antennára kapcsolva és a készenléti pedig egy műterhelésre kötve. Ezekhez az adókhoz kapcsolódik a következő funkciókat ellátó működési felügyelő rendszer:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes